VakansiePlekke SA - Small Listings - See Vakansie
Seevakansies is 'n Suid-Afrikaanse instelling. Hier word meeste kinders groot met sorgvrye herrineringe aan salige somervakansies op prentjiemooi kusdorpies langs die Atlantiese of Indiese oseaan. Is daar dan enige iets lekkerder as om wakker te word met die sout reuk van seewater in die lug, 'n koel briesie wat deur die gordyne woel, en 'n lang, goue dag wat voor jou uitstrek met niks meer om te doen as om jou handdoek te gryp en ure op die strand te verwyl nie? By Vakansieplekke SA het ons uit ons pad gegaan om al die lekkerste strand-akkommodasieplekke op te spoor sodat jy nie self hoef te gaan snuffel nie. Of jy nou opsoek is na 'n selfsorghuis met plek vir 10 of 'n romantiese kothuis waar jy en jou geliefde kan wegkom van die mensdom, ons het die plek vir jou!
KOSI BAY LODGE (KZN)
Kosi Bay Lodge bied iets baie skaars aan sy gaste: die lekkerte van die bos en al sy bekoorlikhede reg op die oewer van die Nhlange-meer. Die lodge bied iets vir elkeen - of jy nou op pad is na Mosambiek en 'n rusplek soek op die langpad, of die wêreldbekende iSimangaliso-Vleilandpark wil verken. Gaste kan kies tussen kamers, gerieflike tente of chalets wat elkeen oor sy eie swembad beskik. Kosi Bay Lodge spog met 'n groot restaurant, konferensie geriewe asook 'n heerlike swembad met 'n dek wat ideaal is vir 'n skemerkelkie net voor aandete. Beide selfsorg en die restaurant is beskikbaar vir gaste. Alle chalets beskik oor kombuise wat ten volle toegerus is met 'n braai area of boma. By Kosi Bay Lodge kan jy met opgewondenheid uitsien na 'n gemaklike informele wegbreek in 'n pragtige wêreld.
www.kosibaylodge.co.za | Email: mwkosibay@mweb.co.za | Tel: 064 604 7551
CUTTY SARK (SCOTTBURGH) KZN
Premier Resort Cutty Sark is perfek geleë op die hoofstrand van Scottburgh. Hierdie oord aan die strand beskik oor uitstekende verblyf vir 'n gemaklike nagrus, twee swembaddens, 'n speletjies-kamer met pooltafels en tafeltennis. Die Hotel het 98 heerlike kamers, waarvan 68 uitkyk oor die Indiese Oseaan. 'n Sonnige sitarea verwelkom diegene wat 'n stil plek soek om te ontspan met gratis WiFi-toegang. Geniet die see-uitsigte of teug eenvoudig aan 'n koppie koffie met 'n goeie boek. Daar is ook 'n duiksentrum op die perseel wat uitstappies na Aliwal Shoal en sy bekende raar tandhaaie bied. Ander doendinge wat by die oord bespreek kan word sluit Ocean Safaris, Shark Cage-duik of Scuba in. Geniet jou gunstelingdrankie by die swembad of ontspan op die terras met 'n skemerkelkie terwyl jy kyk hoe die son oor die Indiese Oseaan sak.
https://www.premierhotels.co.za/hotels/kwazulu-natal/premier-resort-cutty-sark/ | Email: info@premierhotels.co.za | Tel: 039 976 1230
Club Mykonos strandoord in Langebaan is 'n stukkie outentieke Griekeland aan die Kaapse Weskus. Hierdie gesinsvriendelike bestemming is geleë op die rustige oewer van die skilderagtige Langebaan-strandmeer en bied 'n unieke opsie vir familie-vakansies, konferensies, spesiale geleenthede en nog meer. Die oord bied gaste die opsie van drie smaakvolle akkommodasie aanbiedinge, wat drie-ster en vier-ster Preferred-eenhede insluit. Daar is ook 'n wye verskeidenheid van dinge om te sien om te doen, ry vierwielmotorfiets saam met die kinders, geniet 'n seekosmaaltyd by een van die oord se liplek-restaurante of spandeer die dag op die strand.
TO Strand is 'n uitsonderlike vakansieoord in Leisure Bay, KwaZulu-Natal, binne trefafstand van Port Edward. Hier kan vakansiegangers uitsien na gesinsvriendelike selfsorg-akkommodasie en 'n groot verskeidenheid doendinge wat selfs die mees kieskeurige lid van die gesin sal vermaak. Verblyf word verskaf in die vorm van een- en twee-slaapkamer chalets, en besoekers is ook welkom om gebruik te maak van kampeergeriewe as hulle die woonwa wil saambring. Die oord se vermaak-opsies sluit mini-golf, vlugbal, tennis, visvang, branderplankry, staproetes, bergfietsroetes en kayak-ry in. Daar is ook twee swembaddens, vakansieprogramme vir die kinders in seisoen, 'n restaurant, kroeg en winkel op die perseel.
WHALESONG HOTEL AND SPA (PLETTENBERGBAAI)
Die juweel van die Tuinroete. Die familie-vriendelike Whalesong Hotel & Hydro staan soos 'n seer oog uit in die hartjie van Plettenbergbaai se Tuinroete. Uit die staanspoor bekoor die hotel met sy weelderige plantegroei en ouwêreldse sjarme. 'n Gemiddelde klimaat en vriendelike personeel begroet 'n mens as jy by dié kushotel instap. Die strandtema is duidelik sigbaar in die 24 kamers met luukse en-suite badkamers die wit en blou van die see weerspieël. 18 van die kamers het hulle eie privatehoutdek wat gaste 'n blik gee op die Keurbooms-kuslyn, Tsitsikamma- bergreeks en die eindelose diep blousee.Die voordeelvan Whalesong is dat alles binne stapafstand is. 'n Top gehalte restaurant, Whales Restaurant, is op die perseel geleë en trek onmiddellik aandag met sy panoramiese uitsigte, etniese Afrika dekor en smullekker seekos-geregte.